MacGyver vihdoinkin DVD:lle | sivu 8 | DVD Plaza\nSain pari päivää sitten MacGyver kakkos kauden. Huomenna käynnistyy jälleen kerran MacGyver maraton...\nKolmas tuotantokausi julkaistaan ykkösalueella 6. syyskuuta.\nKansikuva löytyy jo.\nTuli katsottua viikolla DVDSoonista tullutta ensimmäistä kautta ja huomasin erään asian. Jaksossa Thief of Budapest on hyvin tutun oloinen Mineillä pakenemiskohtaus. Ei mikään ihme, takaa-ajokohtauksia on otettu tästä. Pari viikkoa sitten tuli katsottua ko. elokuva joten hyvin on mielessä tuo, Paramount on ollut ovela\nOlin jo unohtanut kuinka loistava sarja on kyseessä. Toivottavasti posti tuo DVDSoonista pian toisenkin kauden\nOlette varmaan Mac fanit huomanneet miten Mac kestää nykypäivänäkin verrattuna esim. toiseen 80-luvun sarjaan nimeltä KnightRider...\nNoitahan on enemmänkin, eräässä jaksossa joku lentäjä ammutaan alas ja siihen ampumiseen on leikattu kohtia "Top Gun" leffasta. Itse asiassa samaa koneen rei'itys klippiä taidetaan käyttää useamminkin, eli varsin tökerö veto.\nMielestämme kun Knight Rider on kestänyt ajan hammasta vallan mainiosti.\nJaksot ovat yhtä viihdyttäviä kuin aina, ja sarjassa on mukavat henkilöhahmot (mukaan lukien KITT), sopivassa määrin komediaa, ja tuskin yksikään toinen sarja tähänkään päivään mennessä on esittänyt yhtä taitavaa auto-stuntteilua jatkuvalla syötöllä jaksosta toiseen (ja täysin ilman cgi:tä).\nTietysti ne aukot mitkä juonessa olivat ennen, ovat siellä vieläkin. Samaten sarjan tietokoneet (kuten KITTin näyttö) naurattaa, mutta ihan yhtä epäuskottavaa se oli jo 80-luvullakin. Itse asiassa monet KITTin ominaisuuksista (kuten puheentunnistus ja itseohjaavuus) ovat jopa nykyään realistisempia, kun niistä on laboratoriprotoja olemassa, toisin kuin silloin.\nJoten pidetäänpäs siellä pienempää suuta sen Ritari Ässä bashauksen suhteen!!! :grr:\nSitten täytyy kyllä sanoa, että kyllä MacGyver on sekin edelleen yhtä iskevää kamaa kuin 80-luvulla. Kyllä kikkarapää ja takatukka molemmat ovat edelleen parasta mahdollista tv-viihdettä.\nSama on tietty totta melkein minkä tahansa 80-luvun sarjan kanssa. Niistä jokainen on tänäkin päivänä yhtä viihdyttävää katsottavaa kuin ennen. Maailman paras tv-viihde on 80-luvulta. :thumbsup:\nMacGyver, Knight Rider, Miami Vice, Moonlighting, Matlock, The Love Boat, The Cosby Show, 'Allo 'Allo, Benny Hill Show, Married with Children, Alf, The Simpsons, V... etc. etc.\nMillä toisella vuosikymmenellä on telkusta vyörynyt tasokasta katseltavaa tuolla tavalla?\nDarth Saul, 05.06.2005\nMiks pitäis ostaa DVD:llä koko sarja kun lähes kaikki jaksot löytyy kaseteilta... Kuvanlaatu ei minua haittaa. Eikä se niin huono edes ole kunnon videoilla.\nEi ole mikään pakko ostaa sarjaa DVD:llä...\na) Tuskin kaikilla löytyy nuo osat vhs.\nb) Vie vähemmän tilaa.\nc) Onko joku käskenyt ostamaan dvdnä?\nEn ole ikinä ymmärtänyt miksi KITTstä piti tehdä hinttari.\nWau, minusta tuo kolmannen kauden kansi alkaa jo näyttämään siltä, miltä pitääkin.\nTosin vähän improvisatiota on tekijöillä ollut mielessä. Ilmapallosta roikutaan....ei tule mieleen yhtään jaksoa, eikä ihme, sillä missään jaksossa moista ei ole olluttkaan. Noh, hyvältä tuo kansi näyttää.\nEkan kauden alkupuolella MacGyver pakeni yhden jakson alku-gambitissa kuumailmapallolla, liekö kuva siitä napattu.\nEDIT: Nyt vasta kattelin kansikuvan. Roikkuikohan Mac jaksossa kuitenkaan pallossa, enpä muista varmasti.\nEi tainnut roikkua(Machän kapusi korin yläpuolelle, ei roikkunut sen alla), eli joku toinen kuva se on. Ja edelleenkin muistin varassa. Kovin kauaa ei kyllä viime katsomiskerrasta ole.\nEi se Mac missään jaksossa ole pallosta roikkunut. Olen katsonut kaikki jaksot ainakin kahteen kertaan ja hyvin on muistissa.\nNuo kansikuvathan on aina liioiteltuja. Tuo kolmoskauden laatiko on minusta siisti\nYhdessä jaksossa Big Mac kylläkin rakensi kuumailmapallon keskellä metsää. Ei tule mieleen, että millä tuotantokaudella.\nEi se tosin tainnut roikkua sen ulkopuolella, mutta ei nyt nipoteta pienistä...\nDarth Saul, 09.06.2005\nKysytäänpä, että kuinka moni täältä aikoo ostaa R2-versiona tämän ykköskauden boxin, tai kuinka moni uskoo, että R2 versio tulee olemaan laadukkaampi kuin R1-versio. Itse ajattelin ensin tilata vaan tuon R1-version, mutta jotenkin tuntuisi oudolta, että R2-version hinta olisi noin paljon korkeampi ilman mitään syytä.\nEn usko että muuta eroa on kuin tekstitys. Boksit/sarjat ovat aina Suomessa törkeästi ylihinnoiteltuja.\nNiin ovat. Tyyliin Simpsonit ovat ~65, kun esim. Cd-wowista tai Playsta ne saa vähän päälle 25:lla.\nItse ostan vain 3 ja 4 kauden.\nIlman extroja ja muita herkkuja, ei nuo ns.huonoimmat kaudet kiinnosta. Vain parhaat (eli mielestäni 3 ja 4.kausi) kiinnostavat.\nOnkohan se todellakin noin vaikeaa laittaa extroja noihin bokseihin ja parantaa laatua. Ihmetyttää tosissaan tuo Paramountin juttu. Noh, menettävät siinä ainakin minut asiakkaana muutamille kausille.\nEn usko että 6DVD:n TV-sarjasta 40 euroa on törkeää ylihinnoittelua, mutta kyllähän se hieman kallista on verrattuna noihin ameriikan hintoihin. Mutta eihöhän se R2:kin maksa melkein yhtä paljon?


Saako yksityistilaisuuksia nyt järjestää? Koostimme, millaisia koronararajoitukset ovat syyskuussa, lue tästä – Hämeen Sanomat\nSaako yksityistilaisuuksia nyt järjestää? Koostimme, millaisia koronararajoitukset ovat syyskuussa, lue tästä\n1.9.2020 12:32 Päivitetty 1.9.2020 12:40 Hämeen Sanomat\nTerveyden ja hyvinvoinnin laitoksen mukaan Suomessa on todettu tiistaihin mennessä 56 uutta koronatartuntaa. Aluehallintovirastot päivittivät, mitä syyskuussa pitää huomioida, jos alkaa järjestää tapahtumia. Kokosimme alle koronarajoituksia ja -suosituksia.\nSairaanhoitaja otti koronavirustestiä Forssan sairaalassa elokuussa. Kuva: Lassi Puhtimäki\nKoronavirusrajoitukset muuttuivat syyskuun alussa, ja suurin muutos koskee varsinkin tapahtumien turvallisuusrajoituksia.\nAluehallintovirastot (avit) julkaisivat tiistaina yhteisen tiedotteen siitä, mikä muuttuu. Koostimme myös muita ajankohtaisia ohjeita alle.\nYksityistilaisuuksia saa järjestää myös ravintoloissa\nToistaiseksi kaiken kokoisia tapahtumia saa Aluehallintovirastojen mukaan järjestää.\nJos tapahtumaan osallistuu yli 50 ihmistä, on noudatettava Terveyden ja hyvinvoinnin laitoksen ja opetus- ja kulttuuriministeriön laatimia turvallisuusohjeita. Vielä elokuussa ohjeita piti noudattaa yli 500 hengen tilaisuuksissa, joten avit ovat päivittäneet ohjeistuksensa.\nHäät, hautajaiset ja syntymäpäiväjuhlat ovat yksityistilaisuuksia, joten kokoontumisrajoitukset eivät koske näitä varsinkaan, jos tilaisuudet järjestetään yksityisissä tiloissa.\nJos yksityistilaisuuden järjestää ravintolassa, pitää kuitenkin noudattaa ravintoloita koskevia koronaohjeita.\nLue myös: STM: Kokoontumisrajoitus onkin yhä 500, ei 50 – Ohjauskirjeestä oli pudonnut nolla pois (24.8.2020)\nRavintoloita yhä rajoitettu\nToistaiseksi ravintoloiden toiminta on edelleen rajoitettu.\nRavintoloissa pitää yhä noudattaa hygienia- ja turvallisuusohjeita. Jokaiselle asiakkaalle pitää muun muassa edelleen olla istumapaikka.\nLue myös: Riittääkö käsidesi Hämeenlinnan ravintoloissa? – Jos koronatoimissa on puutteita, avi voi sulkea ravintolan (16.8.2020)\nKasvomaskisuositus on yhä voimassa\nTerveyden ja hyvinvoinnin laitos THL antoi elokuussa kasvomaskisuosituksen, joka on yhä voimassa.\nNykyisen suosituksen mukaan kasvomaskia suositellaan käytettäväksi muun muassa joukkoliikennevälineissä. Lisäksi sitä suositellaan käytettävän paikoissa, joissa ei ole mahdollista pitää turvaväliä muihin ihmisiin. Kunnat ovat myös tarjonneet kasvomaskeja vähävaraisille.\nLue myös: Kasvomaskit ovat riittäneet Hämeenlinnan jakelupisteillä – Maskeja jaettu noin 2400 kappaletta (21.8.2020)\nMatkustusta suositellaan vältettäväksi\nSuomen hallitus suosittelee edelleen kansalaisia välttämään matkustamista varsinkin maihin, joissa koronaviruksen tartuntariski on suuri.\nRajaliikennettä on Suomessa yhä myös rajoitettu.\nLue myös: Helsinki-Vantaalla on tällä hetkellä kahdenlaista koronatestausta, joista toista valvoo poliisi – Silti läheskään kaikkia matkustajia ei voida testata (26.8.2020)\n56 uutta koronatartuntaa\nSuomessa on THL:n mukaan todettu tiistaina 56 uutta koronavirustartuntaa. Loppukesästä virustestausta on myös lisätty, ja THL:n mukaan Suomen virustestauskapasiteetti on tällä hetkellä noin 14 000 testiä päivässä.\nLue myös: Miksi osassa koronatesteistä otetaan kolme näytettä kolmea eri kautta? Miksei yksi riitä? Terveystalon ylilääkäri vastaa\nKanta-Hämeessä koronatartuntojen määrä on toistaiseksi edelleen pysynyt rauhallisena. Maakunnassa on todettu 128 koronavirustartuntaa keväästä lähtien, ja yksi on kuollut viruksen aiheuttamaan tautiin.\nElokuun lopussa uusia koronavirustapauksia on todettu maakunnassa harvakseltaan, eikä Kanta-Hämeen sairaanhoitopiiri ole elokuun 26. päivän jälkeen raportoinut uusista tartunnoista.\nViimeksi kuluneen viikon aikana Kanta-Hämeessä on todettu 4 uutta #COVID19-tartuntaa. Kaksi näistä on kotoperäisiä, eikä niiden tartuntaketjuja ole varmuudella pystytty jäljittämään, mikä antaa aihetta varovaisuuteen. Lue lisää 👇https://t.co/8amcgqNT1X\n— KHSHP (@KantaHameenSHP) August 26, 2020\nViime päivinä koronavirusta on tavattu varsinkin Kainuussa ja Keski-Suomessa. Eniten tapauksia on toistaiseksi ollut Uudellamaalla.\nLue myös: Jyväskylässä korkein määrä uusia koronatartuntoja huhtikuun alun jälkeen – Altistuneita pelätään olevan jopa satoja (31.8.2020)\nSuomessa julkaistiin tällä viikolla Koronavilkku-sovellus, jonka tarkoituksena on helpottaa tautiketjujen havainnoinnissa. Sovellus on ladattavissa IOS- ja Android-käyttöjärjestelmille.\nLue myös: Koronavilkku-sovellus ladattu jo 880 000 kertaa – Miljoonan käyttäjän tavoite lähellä rikkoutumista\nLue myös: Kommentti: Mobiilisovellukset ovat toimiakseen aina vaatineet pääsyä älypuhelimen eri kolkkiin, mutta vasta Koronavilkku saa ihmiset varpailleen\nAsiasanatKanta-Häme kokoontumisrajoitukset koronarajoitukset koronatoimet Koronavilkku koronavirus


Like insomnia: elokuuta 2012\nSe yrittää elokuun lopun kunniaksi puskea vielä flunssanpoikastakin! Ei päästä tämä maailmankaikkeus nyt helpolla ei, mutta kestetään vielä vähän.\nTuskailen tässä parhaillaan, että kehtaako sitä mennä töihin huivi kaulassa? En ole oikein huivi-ihmisiä muulloin kuin kipeänä, joten näyttääkö rätin kanssa automaattisesti siltä, että on kipeänä? Vai luuleeko kaikki asiakkaat että kaula on fritsuja täynnä? Pitäskö varmuuden vuoksi oikeastaan yrittää näyttää vähän kipeältä? Toisaalta haluaako kukaan ostaa jätskiä flunssaiselta..\nNe ohimennen mainitsemani hyllytkin saatiin seinälle, nyt kelpaa ostella kirjoja! Eihän noihin nyt kummaisia mahdu, mutta tuovat ne vähän lisätilaa kun tähän asti ainoa kirjojen säilytyspaikka on ollut lokerohylly.\nMinulla onkin muutamia opuksia hankintalistalla, sellaisia jotka haluaisi lukea ja omistaa, ja sitten sellaisia jotka on jo joskus lukenut ja jotka ovat jääneet mieleen. Ainakin Geishan muistelmat ja parit Kingit voisi hankkia.. Mieheke keräilee meillä nuita Lincoln Childin ja Douglas Prestonin teoksia, kolme Pendergastia pääsivätkin jo aitiopaikalle tuonne ylemmälle hyllylle. Ihan hyviä kirjoja sinänsä, helppoja, nopeita ja miellyttäviä lukea. Itse en kuitenkaan ihan kympillä näitä ylistä, niissä on joku pieni häiritsevä juttu joka tökkii.. Ehkä se on se päähenkilö Pendergastin hienoinen Gary Stuismi. Mutta kokeilkaa ihmeessä jos tykkäätte jännäreistä/dekkareista!\nTilastin joku aika sitten Brandokselta jo viime vuoden puolella ihastelemani kengät. Uskolliset 2009 ostetut Vagabondin kiilakorkkarini alkoivat osoittaa kulumisen merkkejä (kantapäihin oli kulumassa reiät!), ja ajattelin että taitaisin tarvita syksylle ja talvelle jotkut toisetkin popottimet.\nParin päivän sisäänajon perusteella nappiostos! Eikä näillä pitäisi pahemmin luikastellakkaan, sen verran järeä kuviointi pohjassa kuitenkin on.\n..Niistä kiilakoroista vielä, kerkisin henkisesti jo vähän heittää kirveen ja kengät kaivoon ja itkeä kaatumatonta maitoa, mutta suuntasin kuitenkin onneksi vielä suutarille. Toivo ei ollutkaan menetetty, vaan kenkiin saa laitettua uudet kantalaput! Eikä maksa kuin 14,5€! Tiistaina käyn hakemassa ne kotiin ja saahan nähdä, miltä näyttää.\nMutta nyt Finrexin voimin töihin, enää ensi viikko jäljellä!\nLähettänyt Kaoka klo 14.19 Ei kommentteja: Linkit tähän tekstiin\nTäällä on kyllä melkein tosissaan jo syksy, joka päivä sataa vettä ainakin jossain välissä, ja ulkona on välillä jopa kylmä. ..Paitsi silloin kun olen töissä, silloin on hellettä ja aurinko paistaa.. Näistä pimeistä illoista kyllä tykkään kovasti, taas pääsee lupailemaan itselleen, että tänä syksynä ja talvena kyllä poltan kynttilöitä oikein ekstrapaljon. Jostain kumman syystä sitä silti huomaa sitten marraskuussa napsuttelevansa neljän jälkeen päälle ne kaikki mahdolliset ja mahdottomat sähkövalot.\nViime sunnuntaina kävin muuten mustikassa, vajaassa tunnissa (kuka hullu siellä muka pidempään jaksaa kyykkiä?) sain saaliiksi puolisen sankoa puhtaita marjoja! Nyt saa taas talven syödä mustikkapiirakkaa, ja maistuu ne mustikat aika namilta myös turkkilaisen jogurtin kanssa.\nHairahduin myös tässä Jyskiin ostamaan simppeleitä seinähyllyjä. Jännästi sieltä tarttui taas mukaan muutakin kuin hyllyt, ja ehdottoman tarpeellisia asioita tietysti!\n..Kuten vuohentalja. Ari askarteli joku viikko sitten vaatimuksestani parvekkeelle aamukahvipenkin, koska kyllästyin likaisiin ja epäkäteviin muovituoleihin. Penkille piti tietysti saada lämmike, ja tuo karvapala on kuin luotu siihen! ..Vähän tosin hävettää että ostin sen Jyskistä, nyt kun ei voi oikein sanoa mitään eläimen alkuperästä. Viime talvena sentään ostin hyvällä omallatunnolla torilta Eco product- lampaantaljan, ja haaveissa olisi saada myös poron vastaava sitten joskus kun on kunnon kämppä. Lisäksi haaveilen kaikenmaailman kalloista ja luujutuista, taisin tosiaan viettää viime lukuvuonna ihan liikaa aikaa raatoluokassa..\nToinen herätrostos oli ihan vaan valkoinen sisustustyyny. Hyi että vihaan tuota beigenruskeaa sohvaa, jostain kun tipahtaisi muutama satku ylimääräistä niin se saisi lähteä kävelemään ja vähän äkkiä.\nMutta kutsuu lampaitaan baabylon tididi didii ja niin eespäin, eli töihin taas ->\nKunhan tämä rumba parin viikon päästä loppuu, en laita hiuksia nutturalle varmasti vuoteen!\nPS.Ai niin, koittakaa jo ihmiset päästä yli siitä Mannerheim -elokuvasta! Eikö se nyt jumalauta ole jo selvää, että kyseessä on taiteellisempi tulkinta jonka ei ole varmasti tarkoituskaan olla realistinen kuvaus Marskin elämästä? Onhan näitä kulttuuricrossovereita sitäpaitsi nähty ennenkin, mikä se oli se eräskin sukellusvenepätkä jossa jenkit esittivät venäläisiä..\nPPS. Nyt on molemmat kaudet Game of Thronesista katsottu, ja tykkäsin jopa ihan! Mukaan mahtui pari yllättävämpääkin juonenkäännettä (ja olen aika pro arvailemaan näitä juonikuvioita, vaikka itse sanonkin) ja persoonaa, joista ei ota oikein vieläkään tolkkua mitä ovat miehiään. Erityisesti tykkään kuitenkin siitä, ettei sarjassa ole tehty selkeitä "hyvis ja pahis" -jakoja, vaan jokaisen osapuolen riveissä on ainakin yksi tyyppi joka vetää sympatiat puolelleen. Nyt vaan kolmatta kautta odottelemaan!\nLähettänyt Kaoka klo 13.38 2 kommenttia: Linkit tähän tekstiin\nKuulumiset ja ostokset\nSe ois sitten jo elokuu, enää reilu kolme viikkoa ja pääsee taas opiskelun pariin! Vähän ristiriitaisin tuntein tosin; toisaalta on ihanan rentouttavaa päästä takaisin tuttujen juttujen pariin, viikonloput on ainakin aina vapaata (nimim. kohta-alkaa-yhdentoista-päivän-työputki) ja muutenkin meno rennompaa. Toisaalta taas edessä ovat ne todennäköisesti koko opintojeni veemäisimmät kurssit, eli pakolliset kielet ja biostatistiikka. Kielet ihan kirjaimellisesti pelottavat, ja tilastomatikka ei tainnut olla se vahvin matematiikan kurssi siellä lukiossa.. Mutta nyt aion ainakin yrittää! Onhan siellä ihan uudet opettajat ja opiskelutovereina porukka joka ei tiedä minusta vielä oikeastaan mitään.\nNiin, piti vissiin esitellä niitä viime aikojen ostoksia. Se pääkaupunkiseudun piipahdus ei ollut mikään paras shoppailukokemus, mutta pari kätevää juttua kuitenkin tarttui mukaan..\n..Kuten esimerkiksi uusi laukku. Olen pari vuotta haikaillut uuden laukun perään, tällä kertaa päätoiveina yksinkertaisuus ja käytännöllisyys. Ei kiitos enää mitään vaikeita klipsi- ja nirunaruvirityksiä, vaan nyssäkkä josta saa kaipaamansa nopeasti! No yllä näkyvässä kuvassa se sellainen nyt sitten on, puoliheräteostoksena napattu keinonahkasäkki Monkista.\nTilaa on vaikka muille jakaa (ehkä mä nyt jo luovun niistä iänikuisista kangaskasseista joita raahaan yliopistolla mukana..) ja sulkumekanismi on niin helppo että ihan itkettää.\nEli siis kaksi nepparia! Ja vieläpä magneettiavusteisia! Ja vain yhden avaaminen riittää kun haluat kaivaa jotain laukun uumenista, triplajee!\nLaukun lisäksi ostin jostain enmuistamistä yksinkertaiset lättäpohjaiset kangaskengät. Nämä kuuluvat varmaan suunnilleen jokaisen ihmisen perus kenkäarsenaaliin, joten olikin jo korkea aika saada vaihtoehto lenkkareille ja sandaaleille.\nJa se kolmas ostoshan oli sitten lamppu. Törmäsin tähän Indiskan alepöydällä ja en voinut vastustaa mielikuvaa siitä, miten kivalta se näyttäisi olkkarin lokerohyllyssä. Ja kivaltahan se näyttääkin!\nNyt jatkamaan vapaapäivän (tai iltahan tämä jo on..) viettoa. Alettiin tuossa Arin kanssa katsoa lopultakin Game of Thronesia kun kaikki sitä niin kehuvat. Pari jaksoa jo takana, vielä menee vähän makustellessa että mitähän tästä nyt tykkäisi.\nAi niin, pakollinen eväskuva vielä, kannattaa kokeilla Eevan yrttisiä lohkoperunoita ja feta-jogurttidippiä, on namia:\nMeillä dippailtiin lisäksi kotitekoisia lihapullia, mutta ne eivät tehneet niin suurta vaikutusta. Maistuvat vähän liikaa oliiviöljyltä ja kaupan minttu oli yllättävän tujua isukin kasvihuoneen antimiin verrattuna.\nHuomatkaa muuten ihana Taika-kulho, raaskin ostaa sen viimein kun oli muutaman euron alennuksessa!\nLähettänyt Kaoka klo 22.06 Ei kommentteja: Linkit tähän tekstiin


Paris part I. – PlusMimmi\nPosted on 16.12.2013 by PlusMimmi\nVaikka äipän ja minun Pariisin reissusta on jo kolmisen viikkoa, sain vasta tänään aikaiseksi poistella tarpeeksi kuvia koneelta, jotta sain Pariisin matkan kuvat vihdoin mahtumaan koneelle. Tuntuu, että koko ajan on tullut jotain muuta ”tärkeämpää” ja näiden Pariisin juttujen läpikäyminen on vaan siirtynyt ja siirtynyt. No onneksi Pariisi ei pahemmin parissa viikossa muutu! 😉\nTällä kertaa oltiin reissussa aivan omilla ehdoillamme ja sain kuvata kun halusin tai jättää kuvaamatta, ellei intoa löytynyt ja ihmetellä menemään muutenkin kuin kameran linssin läpi. Vähän samalla meiningillä lähdettiin ylipäätään reissuun, eli mitään sen kummempia suunnitelmia ei tehty, vaan mentiin fiiliksen mukaan. Aika paljon tuli kuitenkin kuvailtua ja keksittiin kyllä kovasti tekemistä, vaikkei varsinaisia suunnitelmia ollutkaan. Reissu piti lopulta sisällä kilometreittäin kävelyä ja ihmettelyä, ravintoloita, kahviloita ja museoita (kuten arvelinkin). Kertaakaan ei reissulla itse asiassa syöty missään ketjupaikassa, vaan aina mentiin syömään ”aitoa” ranskalaista johonkin sillä hetkellä kohdalle osuneeseen ravintolaan. Pariisissa pääsin käyttämään myös ekaa kertaa elämässäni etanahaarukkaa, kun kaivoin herkut suoraan kotilosta. Nam. Etanoiden lisäksi tuli syötyä myös mm. erilaisia salaatteja, ankkaa ja tietysti sitä Cammembert-juustoa!\nPari kohdetta Pariisista haluan esitellä ihan omana postauksenaan, mutta nyt ensiksi parin ensimmäisen päivän tekemisiä kuvina. Olin ensin laittamassa kaikki kuvat samaan postaukseen, mutta niitä kertyi lähes 50, joten päätin jakaa nämä pariin osaan. Saavuttiin perille Pariisiin siis maanantai-iltana, jolloin postasinkin teille jo pikaiset kuulumiset. Seuraavana päivänä suunnattiin suoraan ihmettelemään kymmenkerroksiseen tavarataloon, Galeries Lafayetteen, jossa hujahti tunti jos toinenkin. Kyllä riitti katseltavaa. Sitten loppupäivä syötiin, shoppailtiin ja ihmeteltiin, kunnes jalat kipeinä raahauduttiin hotellille ja vielä lähiravintolaan syömään.\nSeuraavan päivän asun ehdinkin tänne jo postata ja oltiin hotellilla tutkittu muutamat kohteet netistä, joissa haluttiin vierailla. Vietettiinkin siis aikaa mm. nykytaiteenmuseo Pompidoussa, jonne käveltiin Rue De Rivolia pitkin samalla myymälöissä piipahtaen. Minähän en siis kovinkaan paljon tällä reissulla shoppaillut, eikä esim. Forever 21 Pariisissa tarjonnut plussakokoja, enkä niitä muutenkaan kovin paljon myymälöistä bongaillut, vaan lähinnä metsästettiin tuliaisia kotijoukoille. Onnistuttiinkin löytämään kivoja tuliaisia, eli kyllä kannatti kävellä kilometritolkulla. 😉\nTuo meidän hotelli Aida Marains Printania oli muuten aivan loistavalla paikalla ja tuolla pienellä kadulla oli mm. kaksi eri leipomoa, josta haettiin aamiaiscroisantit ja leivokset aina suoraan huoneeseen. Hotellin aamiaista ei tällä kertaa testattu, sillä se maksoi muistaakseni 12€/henkilö, jolla hintaa olisi saanut tyhjennettyä lähileipomon kokonaan. Muutaman sadan metrin kävelymatkan päässä hotellista oli kolme eri metroasemaa, joten liikkuminen ympäriinsä sujui todella vaivattomasti! Voin lämpimästi suositella tuon hotellin huoneita, meidän neljän yön majoitus taisi kustantaa yhteensä n. 350€ ja huoneet olivat oikein siistit (toki Pariisin tyyliin melko kompaktit) ja kodikkaat.\nKyllä tulee ikävä tuonne, kun näitä kuvia katselee. Vaikka vähän kolea keli olikin, niin Pariisi on kuitenkin aina Pariisi!\n2.3.2015 at 17:40\nLueskelin läpi Pariisin postauksesi… olemme lähdössä mieheni kanssa tässä kevään korvilla sinne pidennetylle viikonlopulle. Olisinkin kysynyt, että onko tämä hotelli lähellä keskustaa, ja pääseekö lentokentältä hyvin hotellille? Muuten ilmeisesti suosittelisit kyseistä hotelia? Olemme molemmat ensi kertaa Pariisiin menossa, joten vinkit ovat tervetulleita!


Epson Expression Premium XP-7100 - Testinurkka\n14. maaliskuuta 2019 tekijä Morten Skeldal Østergaard #Tulostin #Epson\nEpson Expression Premium XP-7100 on monitoimitulostin, joka yrittää istua kahdella tuolilla yhtä aikaa. Laitteessa on kaikki kotikonttorin tulostimelta vaadittavat ominaisuudet, ja samalla se on myös hyvälaatuinen valokuvatulostin.\nKompromissin vuoksi valmistaja on joutunut tekemään myönnytyksiä, ja Epson XP-7100:ssa on ahkeralle tulostajalle melko pieni, 100 arkin paperilokero. Sen vuoksi paljon tulostavat joutuvat lisäämään paperia tuon tuostakin. Epsonin laitteessa on kuitenkin valokuvapaperille oma 20 arkin paperilokeronsa ja päällä on 30 arkin automaattinen paperinsyöttölaite. Laitteella voi lisäksi tulostaa kuvia ja tekstiä cd- ja dvd-levyille.\nValokuvatulosteet ovat parempia kuin tavallisella konttoritulostimella. Mustan, magentan, syaanin ja keltaisen mustepatruunan lisäksi laitteessa on erillinen musta valokuvatulosteille. Varmaankin sen ansiosta valokuvatulosteissa on hieno syvyys ja kontrasti. Mustan eri sävyt eivät yleensä erotu kunnolla huokeiden konttoritulostimien valokuvatulosteissa, mutta näin ei ole asian laita Epsonilla tulostetuissa testikuvissa.\nXP-7100:n kuvatulosteita ei voi ihan verrata varsinaisten valokuvatulostimien jälkeen, mutta ero on niin pieni, että sen huomaamiseksi pitää valokuvatulostimella ja XP-7100:lla tulostetut kuvat asettaa rinnakkain.\nEpsonin laitteella voi tulostaa tietokoneelta ja langattomasti älypuhelimelta. Tulostimen etuosassa on lisäksi usb-liitäntä ja paikka sd-muistikortille, joten tulostusmahdollisuudet ovat monipuoliset.\nSivun skannaaminen tai kopioiminen käy nopeasti ja helposti laitteen päällä olevalla A4-skannerilla, kiitos suuren kosketusnäytön, joka kääntyy esiin, kun tulostimen laittaa päälle. Vaikutuksen teki se, että pienestä koostaan huolimatta Expression Premium XP-7100:ssa on automaattinen kaksipuolinen tulostus, sekä skannaus ja kopiointi.\n+ Hyvät kuvatulosteet\n– Pienehkö paperilokero\nKatso päivän hinta Epson Expression Premium -monitoimitulostimelle hintavertailusivustolta, kuten esimerkiksi Hinta.fi-palvelusta.\n39 x 33,9 x 18,3 cm (L x S x K)\n100 arkkia, 30 arkin automaattisyöttö, lokero 20 valokuvapaperille


Neulottuja tiskirättejä bambulangasta 3 malliaVaikka tiskirätti on kovin arkinen juttu, voi se olla silti vähän nätimpi. Näitä kehtaa pitää esilläkin. Ne ovat nopeita ja edullisia tehdä, sillä 50 g kerästä tulee kaksi liinaa molemmissa langoissa. Tiskiliina on myös mukava pikkuvieminen vaikka kesäisellä kyläreissulla. Mukaan kannattaa liittää lankakohtaiset pesuohjeet, jotta käyttäjä osaa pestä liinan oikein. Nähän vaan paranevat pesujen myötä ja... Lue lisää...\nBambulangasta virkattu tiskirätti tähtiBambusekoite-langasta kestävä ja pestävä tiskirätti valmistuu nopsasti virkkaamalla. Tiskiliina kestää konepesun 40 asteessa. Langaksi tässä on Hjertegarnin Blend Bamboo. Koukkuna käytin 3,50 mm. Lanka maksoi 3,80 € 50 g ja siitä tekee kaksi tiskirättiä. Aika edullisiakin nämä kestorätit, ja sopii vaikka viemisiksi kyläreissulla.Ohje: 1. krs: Virkkaa 4 ketjusilmukkaa, yhdistä ne renkaaksi. Virkkaa 3... Lue lisää...\nVirkattu tiskirätti Sik-SakBambuinen tiskirätti tuli myös pienenä lahjaideana näin joulun alla mieleeni. Toisaalta mukavahan tämä on omaankin keittiöön. Pientä piristystä arkeen, eikä näkyvillä roikkuva tiskirätti rumenna keittiötä.Langaksi tähän valikoitui Hjertegarnin Blend Bamboo. Koukkuna käytin 3,50 mm. Alkuperäisessä ohjeessa oli käytetty 3,00 mm koukkua, mutta minun käsialallani siitä tulee ehkä liian kittana. En ole ennen kokeillut siksakkia... Lue lisää...


Betsson/Betsafe haastattelu LAC – messuilla 2013\nKatso koko Erik Hedbergin videohaastattelu LAC 2013 messuilta (more…) [...]\nKatso Nathaniel Leatherin koko videohaastattelu LAC 2013 pelimessuilta (more…) [...]\nKonami – jukeboxin kehitys\nSuurin osa lukijoistamme todennäköisesti tunnistaa nimen Konami ja liittää sen enimmäkseen videopeleihin ja alkuaikojen arcade-peleihin. Joten todennäköisesti monille tulee suurena yllätyksenä, että Konami aloitti jukeboxien valmistajana. (more…) [...]\nNetEnt lanseeraa uuden Roulette Touchin\nNetEnt ilmoitti lanseeraavansa uuden ruletin joka on pelattavissa heidän Touch mobiilialustallaan. Pelin odotetaan olevan pelattavissa toukokuun aikana. (more…) [...]\nGenesis Gaming esittelee kaksi uutta videokolikkopeliseikkailuta tässä kuussa: Cannonball Bay:ssä pääset Karibianmerelle etsimään aarteita ja Gothic:issä pääset seikkailemaan mystiseen goottimaailmaan. (more…) [...]\nSilent Run – uusi kolikkopeli NetEnt:iltä\nJo legendaarisiksi nousseiden sukellusvene-elokuvien Das Boot ja U-571 hengessä, NetEntertainment on julkaissut uuden toiseen maailmansotaan perustuvan videokolikkopelin nimeltä Silent Run™. Pelin ideana on jahdata vihollisen sukellusveneitä tyynellämerellä ja samalla kerätä [...]


Kuinka paljon muusikot tienaavat kappaleidensa Spotify-toistoilla? - Jotkut sanovat suoratoiston pelastaneen musiikkiteollisuuden. Tidalin, Apple Musicin ja Spotifyn kaltaiset palvelut ovat suosituin tapa kuunnella kappaleita. Artistit, kuten Drake ja Dua Lipa saattavat saada miljardeja toistoja joka vuosi, mutta kuinka paljon he tienaavat niistä? Spotify Wrappedin ansiosta näemme kuinka monta kertaa artistia on toistettu Spotifyssä. CNBC:n raportin mukaan artistit voivat tienata keskimäärin 0,0072 dollaria yhdestä toistokerrasta, joten taloudellinen tuotto saattaa yllättää. Katso tästä galleriasta, kuinka paljon muusikot tienaavat Spotifystä.\nAriana Grande - Thank, U Next -kappaleen menestyksen jälkeen laulaja päättää vuoden kahteen miljardiin Spotify-toistokertaan. Se vastaa noin 14,4 miljoonaa dollaria.\nLiam Payne - Sooloartisti ei ole vielä julkaissut debyyttialbumiaan, mutta on jo tuottanut noin 4,8 miljoonaa 665 miljoonalla Spotify-toistokerrallaan.\nJorja Smith - Jorja Smithin kappaleita on toistettu 316 miljoonaa kertaa vuonna 2018. Se on yhtä kuin noin 2,3 miljoonaa dollaria.\nJustin Bieber - Bieber oli yksi isoista artisteista, joita on toistettu kaksi miljardia kertaa, mikä vastaa noin 14,4 miljoonaa dollaria.\nA$AP Rocky - A$AP Rocky pärjäsi hyvin vuonna 2018. Miljardi toistokertaa tuotti hänelle noin 7,2 miljoonaa dollaria.\nDrake - Kanadalainen räppäri oli Spotifyn toistetuin artisti. Hänen musiikkiaan striimattiin seitsemän miljardia kertaa, mikä tuotti noin 50,4 miljoonaa dollaria.\nLittle Mix - Tyttöbändin musiikkia striimattiin 718 miljoonaa kertaa, mikä tuotti noin 5,2 miljoonaa dollaria.\nDua Lipa - Kappaleet, kuten One Kiss ja Electricity, pitivät Dua Lipan suosion huipulla. Hänen musiikkiaan toistettiin kaksi miljardia kertaa, mikä tuotti noin 14,4 miljoonaa dollaria.\nMaluma - Kolumbialaisella laulajalla oli melkoinen vuosi. Miljardi Spotify-striimausta vastaa noin 7,2 miljoonaa dollaria.\nPharrell - Pharrellin musiikkia striimattiin 213 milljoonaa kertaa vuonna 2018. Se tuotti yhteensä 1,5 miljoonaa dollaria.\nDemi Lovato - Voittamatonta diivaa on striimattu miljardi kertaa, mikä vastaa noin 7,2 miljoonaa dollaria.\nBTS - BTS on eteläkorealainen poikabändi, jota striimattiin kaksi miljardia kertaa vuonna 2018! Se vastaa noin 14,4 miljardia dollaria.\nImagine Dragons - Lasvegaslaisilla rokkareilla oli suuri vuosi, sillä heitä striimattiin kaksi miljardia kertaa, mikä tuotti noin 14,4 miljoonaa dollaria.\nAnne-Marie - Hitit, kuten 2002 ja Friends veivät Anne-Marien suoratoistot miljardiin. Se vastaa noin 7,2 miljoonaa dollaria.\nIce Prince - Nigerialaista muusikkoa toistettiin 19 miljoonaa kertaa vuonna 2018, mikä tuotti noin 136 800 dollaria.\nDiplo/Major Lazer/Silk/LSD - Thomas Wesley Pentz Jr.:lla on neljä musiikkiprojektia: Diplo, Major Lazer, Silk ja LSD. Yhteensä hänen musiikkiaan toistettiin 2,3 miljardia kertaa, mikä tuotti noin 17,1 miljoonaa dollaria.\nDillon Francis - Supertähti-DJ:tä striimattiin 175 miljoonaa kertaa vuonna 2018. Luku vastaa noin 1,3 miljoonaa dollaria.\nKevin Simm - The Voice UK:n voittaja Simm'sin (oikealla) musiikkia striimattiin miljoona kertaa vuonna 2018. Se vastaa noin 7 200 dollaria.\nFall Out Boy - Kuuluisalla rockbändillä oli menestyksekäs vuosi, sillä bändilllä oli 883 miljoonaa toistokertaa. Se tuotti noin 6,4 miljoonaa dollaria.\nConway Twitty - Edesmennyt kantrilaulaja oli suosittu vuonna 2018. 33 miljoonaa toistokertaa vastasi noin 237 600 dollaria pankkiin.\nBreaking Benjamin - Hard rock -bändiä toistettiin 320 miljoonaa kertaa tänä vuonna, mikä vastasi 2,3 miljoonaa dollaria.\nHellogoodbye - Poprockareita striimattiin 10 miljoonaa kertaa tänä vuonna. Se tuotti 72 000 dollaria.\nChronixx - Jamaikalaista tähteä striimattiin 34 miljoonaa kertaa vuonna 2018. Se vastaa noin 244 800 dollaria.\nMichael Brun - Haitilainen DJ tuotti 280 800 dollaria vuonna 2018. Hänen musiikkiaan toistettiin 39 miljoonaa kertaa.\nBea Miller - Aliarvostettua laulajaa toistettiin 233 miljoonaa kertaa tänä vuonna. Se tuotti noin 1,7 miljoonaa.\nKodaline - Irlantilaisia indierockareita suoratoistettiin 265 miljoonaa kertaa vuonna 2018. Luku tuotti noin 1,9 miljoonaa dollaria.\nSlash - Slashin musiikkia toistettiin 49 miljoonaa kertaa vuonna 2018. 352 800 dollaria ei ole hassumpi summa kuuluisalle rocktähdelle.\nIdles - Brittiläinen rockbändi on kriitikoiden rakastama ja sitä striimattiin 15 miljoonaa kertaa vuonna 2018. Viisihenkinen bändi pääsi jakamaan 108 000 dollarin summan.\nGym Class Heroes - Amerikkalaista bändiä toistettiin 100 miljoonaa kertaa Spotifyssä tänä vuonna, mikä tuotti heille 720 000 dollaria.\nTravie McCoy - McCoy tuotti noin 352 800 dollaria 49 miljoonalla Spotify-toistokerrallaan.\nArtistit ovat jakaneet Spotify Wrapped -tilastojaan, joten kuinka paljon he tienaavat?\nMUSIIKKI spotify wrapped\nJotkut sanovat suoratoiston pelastaneen musiikkiteollisuuden. Tidalin, Apple Musicin ja Spotifyn kaltaiset palvelut ovat suosituin tapa kuunnella kappaleita. Artistit, kuten Drake ja Dua Lipa saattavat saada miljardeja toistoja joka vuosi, mutta kuinka paljon he tienaavat niistä? Spotify Wrappedin ansiosta näemme kuinka monta kertaa artistia on toistettu Spotifyssä. CNBC:n raportin mukaan artistit voivat tienata keskimäärin 0,0072 dollaria yhdestä toistokerrasta, joten taloudellinen tuotto saattaa yllättää. Katso tästä galleriasta, kuinka paljon muusikot tienaavat Spotifystä.


Ojalan jäähyväisottelu - FC KooTeePee Raattiin - AC Oulu\nOjalan jäähyväisottelu - FC KooTeePee Raattiin\nVierasjoukkue FC KooTeePee on ennen sunnuntain ottelua Ykkösen neljäntenä ja laivastonsininen kotijoukkue sarjan viidentenä. FC KooTeePee on pelannut yhden ottelun vähemmän kuin kärkijoukkueet Haka ja SJK, ja sitä voidaan pitää Ykkösen nousutaistelun mustana hevosena. AC Oulun ero kärkijoukkue Hakaan on 12 pistettä, mutta myös oululaisjoukkue tulee taistelemaan kaikista jaossa olevista pisteistä kauden viimeiseen pillin vihellykseen asti. Sunnuntain jälkeen AC Oulun ohjelmassa on vielä kuusi ottelua, joista kolme pelataan Oulussa. Edellisessä ottelussa AC Oulu hävisi FC Viikingeille, kun vuosaarelaisjoukkue haki pisteet Raatista lukemin 2-3. Kotijoukkueen loppukiri alkoi liian myöhään, eikä pistesaldo karttunut Joonas Sohlon kahdesta maalista huolimatta. Pettymyksen myötä nälkää jäi tuleviin otteluihin, ja jälleen sunnuntaina AC Oulu haluaa näyttää kannattajille parastaan.\nSeurat ovat kohdanneet vuosien varrella yhteensä 11 kertaa. Oulussa on pelattu yhteensä viisi Ykkösen ottelua: kotijoukkue on voittanut kolmesti ja kaksi kertaa on pelattu tasan. Tämän kauden molemmat kohtaamiset ovat päättyneet tasalukemiin. Kauden ensimmäisessä kotiottelussa AC Oulu nousi ”Matigol” Ojalan laukauksella loppuhetkillä 3-3-tasatulokseen ja Kotkassa joukkueet pelasivat maalittoman kamppailun. Otteluissa kotkalaisjoukkuetta vastaan Joni Mäkelä ja Dritan Stafsula ovat onnistuneet maalinteossa kahdesti. AC Oulun päävalmentaja Rauno Ojanen tietää, ettei vihernuttujen asema Ykkösen kärjen tuntumassa ole sattumaa.\n– Kotka pelaa erittäin kurinalaista puolustuspelaamista, mutta hyökkää lujaa ja laadulla. He ovat olleet koko kauden kärjen tuntumassa, eikä se missään nimessä ole sattumaa. Meidän täytyy kuitenkin keskittyä sataprosenttisesti omaan tekemiseen, joka on ollut aivan liian ailahtelevaa viime aikoina, Ojanen kertoo.\n#10 Matias Ojala – oululaisen juniorityön kirkkain helmi nähdään vielä sunnuntaina Raatissa.\n#13 Joonas Sohlo – tuplasi maanantaina kauden maalisaldonsa neljään osumaan.\n#13 Giorgi Ositashvili – georgialaisvahvistus on vakuuttanut kotkalaisjoukkueen alakerrassa.\n#20 Valeri Minkenen – kuusi maalia tällä kaudella, piipahti AC Oulussa ensimmäisellä liigakaudella.\nAC Oulu – FC KooTeePee\nS-etukortilla kaksi yhden hinnalla aurinkokatsomoon! (vain lippuluukulta ostetut liput – ei voida yhdistää muihin etuihin)


IBM:n uusi teknologia haastaa autojen polttomoottorit - Hardware.fi\nHardware.fi > Uutiset > IBM:n uusi teknologia haastaa autojen polttomoottorit\nKirjoittaja Manu Pitkänen, 14. tammikuuta, 2012 12:36 14.01.2012 12:36 | Kommentteja (2)\nIBM kehittää uudenlaista litium-ilma-akkuteknologiaa, joka valmistuessaan saattaa hyvinkin haastaa nykyiset polttomoottorit.\nSähköautojen kannalta teknologia on erityisen kiinnostava, sillä sen avulla autot voivat kulkea yhdellä latauksella 800 kilometriä. IBM:n akun energiatiheys voi kasvaa nykyisiin litiumioniakkuihin verrattuna jopa 1000-kertaiseksi.\nLitium-ilma-akku ei ole varsinaisesti uusia idea, mutta se on noussut uudelleen tutkijoiden mielenkiinnonkohteeksi viime vuosina. Vaihtoehtoisia ratkaisuita on useita, joista löytyy lisää tietoa Wikipediasta. Käytännössä kyse on siitä, että anodilla litium-ionit hapettuvat ja siirtyvä katodille, jossa ne reagoivat ilman hapen kanssa muodostaen litiumperoksidia. Kun akku ladataan, litium siirtyy takaisin anodille ja happi poistuu ilmaan. Akku siis "hengittää".\nSuurimpana ongelmana on ollut sopivan elektrolyytin löytäminen, sillä aiemmat aineet ovat reagoineet ilman hapen kanssa. Tämä on johtanut akun nopeaan heikkenemiseen. IBM:n mukaan se on onnistunut löytämään sopivan aineen, mutta ei halua paljastaa sitä. Ensimmäinen siihen perustuva prototyyppiakku saadaan valmistettua jo ensi vuonna. Kaupallinen hyödyntäminen voisi alkaa vuonna 2020.\nAlla IBM:n periaatekaavio akun toiminnasta.\nakkukesto akku IBM sähköauto\ntino6 15. tammikuuta, 2012 12:01\nNäitä maatamullistavia akkuteknologioitahan pullahtelee ilmoille ainakin pari vuodessa, silti käytämme yhä vuosikymmeniä tai jopa vuosisadan vanhoja ratkaisuja. Ongelmana on poikkeuksetta se että joko uudet viritykset eivät kestä pidempää käyttöä, ne vaativat erityisolosuhteita (esim. kylmää) tai ovat yksinkertaisesti valtavan kallita kapasiteettiinsa nähden.\nAnonymous User 16. tammikuuta, 2012 15:58\nMyös sillä saattaa olla vaikutusta, että öljy-yhtiöt sattuu omistamaan suurehkon siivun akkuteknologioihin liittyviä patentteja. Siitä sitten jokainen voi itse päätellä, että haluavatkohan ne mielummin myydä halpoja akkuja vai kallista öljyä :D\nEdellinen: Villi iPad 3 -huhu: tulossa ilman laseja toimiva 3D-näyttö\nSeuraava: IBM teki tieteellisen läpimurron tiedon tallentamisessa


Suomessa vain noin prosentti älypuhelimista kierrätetään – Uusiokäyttö käy yhä tärkeämmäksi, sillä metallit uhkaavat loppua - Suomenkuvalehti.fi\nKaikesta maailman sähkö- ja elektroniikkaromusta kierrätetään arviolta viidennes.\nKotimaa 9.1.2019 07:29\nSähkö- ja elektroniikkalaitteiden kierrätysmäärät vaihtelevat reilusti laitteesta riippuen. Erityisesti älypuhelimia kierrätetään hyvin vähän. Isommat kodinkoneet sen sijaan päätyvät usein käytön jälkeen kierrätykseen.\nEsimerkiksi vuonna 2017 älypuhelimia myytiin Suomessa noin 2,4 miljoonaa kappaletta. Suhteessa markkinoille tulleisiin puhelimiin jäteasemille ja kauppojen kierrätykseen palautui puhelimia kuitenkin ainoastaan prosentin verran.\nMaailmassa syntyy joka vuosi yhä enemmän sähkö- ja elektroniikkalaitejätettä, eikä kasvun loppumista ole nähtävissä.\nEsimerkiksi vuonna 2016 sähkö- ja elektroniikkajätettä syntyi maailmassa tilastojen mukaan noin 45 miljoonaa tonnia. Maailmanlaajuinen kierrätyslukema on kuitenkin karua luettavaa, sillä vain 20 prosenttia syntyneestä jätteestä kerätään asianmukaisesti pois kuluttajilta.\nälypuhelimet, elektroniikka, Jäte, kierrätys, metalliteollisuus


Teemu lehdessä: Saku vonkaa minua jatkamaan | Jääkiekko | Iltalehti.fi\nSaku vonkaa Teemua jatkamaan\nTorstai 8.10.2009 klo 12.27\nTeemu Selänne paljastaa Seura-lehdessä, että Saku Koivu yrittää suostutella häntä jatkamaan uraansa.\nTeemu Selänne ja Saku Koivu pelaavat yhdessä Anaheimin kakkosketjussa. Kolmantena lenkkinä on alkukaudella ollut Joffrey Lupul. (ZUMA WIRE)\n- No, olen lähtenyt viisi vuotta kauteen niin, että nyt alkaa viimeinen vuosi, Teemu Selänne kertoo Seura-lehdessä.\nAnaheim Ducksin 39-vuotias laituri paljasti Iltalehdelle kauden kynnyksellä, että tämä kausi jää hänen viimeiseksi. Eli vielä vuosi NHL:ää, Vancouverin olympialaiset ja hokkarit naulaan.\nTeemulla alkaa toki olla jo ikää, mutta suomalaisfanien ja Saku Koivun kannalta herran lopettaminen olisi valitettavaa. Kun Saku ja Teemu vihdoin saatiin samaan seurajoukkueeseen, toivoisi parivaljakon pelaavan pitempäänkin yhdessä.\nMarraskuussa 35 vuotta täyttävä Koivu pohti hiljattain, että hänellä on pelivuosia jäljellä vielä ainakin neljä.\nSelänne paljastaakin Seura-lehdessä, että Koivu on tovin yrittänyt suostutella häntä jatkamaan uraansa tämän kauden jälkeen.\n- Aina pitää pieni takaportti jättää, Teemu sanoo.\nPäättyi Selänteen ura sitten vuoden tai kahden jälkeen, on hänellä suunnitelmat valmiina.\n- Uskon, etten tee pariin vuoteen aluksi mitään. Pelaan golfia ja mahdollistan lasten harrastukset. Kuskaan poikia niihin. Ja tyttöä.


Lääkärin vastaanotot – Turku Oma Lääkärisi\nJokainen asiakkaamme saa valita oman lääkärinsä.\nLääkärimme ovat valmiita auttamaan sinua kaikissa terveyteesi liittyvissä ongelmissa ja kysymyksissä, oli kyse sitten sairauden hoidosta, ennaltaehkäisystä tai halusta elää terveempää elämää. Oma Lääkärisi Pansion -asemalla sinua palvelevat muun muassa vastaava lääkäri Aapo Veijalainen sekä vastaava hoitaja Anne Pirilä.\nKaikki asiakkaamme saavat valita itselleen oman lääkärin, jonka kanssa asiointi onnistuu sujuvasti, ja joka ymmärtää potilaan ongelmat ja elämäntilanteen. Teemme tilanteesta riippuen myös yhteisvastaanottoja, joissa on mukana sairaanhoitaja.


Hälytys! Sivistysvaltio on romahtamassa! Postin jakeluvelvoitetta aiotaan harventaa!\nTällaisen sävyn on keskustelu saanut internetissä ministerin Bernerin aikomukset muuttaa postin jakeluvelvoitetta kolmipäiväiseksi. Minun on todettava, että Bernerin suunnitelma on nykyisen hallituksen prokkiksista lähestulkoon ainoa järjellinen.\nPostilla on paljon ongelmia, enkä itsekään ole ollut oman paikallispostini toimintaan täysin tyytyväinen. Varsinkin pakettien toimituksissa on ollut melkoisesti toivomisen varaa. Kotiinkuljetuksesta erikseen DHL:lle maksetun paketin mm. olen joutunut hakemaan paikalliselta R-kioskilta jossa jonottamiseen meni 45 minuuttia.\nLähtökohtaisesti postin yhtiöittäminen on ollut ihan helvetin typerä idea. Yhdysvalloissa valtio ei saa lain mukaan hoitaa mitään asiaa minkä yksityinen toimija voi tehdä. Jenkkien postilaitos on valtion laitos. Silti postinkannon viisipäiväisyys ei ole mikään elinehto.\nPostia on yksinkertaisesti vähemmän kuin ennen. Postia ei ole järkevää jakaa joka päivä, jos jakelukärry on jo toimipisteestä lähdettäessä puolillaan. Myöskään jakelualueita ei kannata laajentaa, sillä laajalle alueelle jakaminen ei yksinkertaisesti työpäivän aikana onnistu.\nPostin logistiikassa ei jakeluvelvoitteen harventaminen muutoin vaikuttaisi mitenkään, tai jos jotenkin, niin jakelijoiden vapautuminen tyhjäkäynniltä saattaa jopa helpottaa logistiikan hoitamista. Postin jakeluvelvoitteen taajuuden harventaminen kolmipäiväiseksi ei lopeta sivistystä. Kirjeitä tulee postiluukusta se sama määrä kuin ennenkin. Ne tulevat vain jokaisen mahdollisen arkipäivän sijasta ainoastaan kolmena arkipäivänä. Siis isommissa erissä kerrallaan.\nPostin olemassaolo on pyhä asia. Mutta sen pyhyys ei tarkoita sitä, etteikö sitä voida järkeistää. Kustin ei ole järkevää polkea yhden kirjeen takia kylätien viimeiselle talolle, jos sen kirjeen voi toimittaa seuraavana päivänä, kun on muutakin vietävää. (Jos on ja jos ei ole, niin sitten kusti polkekoot seuraavana päivänä sen yhden kirjeen kanssa sinne viimeiselle talolle.)\nHuolta on myös tullut siitä, että kolmipäiväisessä jakelujärjestelmässä kirjeet eivät ehtisi ajoissa perille. Huoli on vähän hassu, sillä jos meillä on kolmipäiväinen jakeluvelvoite, niin silloin kirjeet varmaan kannattaa lähettää siten, että siinä on huomioitu jakeluvelvoitteen kolmipäiväisyys. Voisin kuvitella meidän kykenevän sen verran peruskoulutason matematiikkaan.\nSanomalehtiähän tämä kismittää. Itseäni on jo vuosia kismittänyt, että miksi lehdenjakamisen pitäisi kuulua juuri postille? Silloin kun posti oli valtiollinen laitos, posti ei lain mukaan saanut edes jakaa lehtiä, koska se oli voittoa tavoittelevaa bisnestä. Aika on ilmeisesti mullannut muistot ja tämä on päässyt unohtumaan. Lehdenjakajan ammattikunta on kumminkin käsittääkseni yhä olemassa, mutta elvytyksen tarpeessa. Kolmipäiväinen jakeluvelvoite siis saattaisi elvyttää lehdenjakobisnestä. Tämä tarkoittaisi työpaikkojen osittaista siirtymää postilta muihin firmoihin.\nKolmipäiväinen jakelu on siis minun postiluukkuuni ihan tervetullut.\nLähettänyt Lasse Hauerwaas klo 13.43


Oman pihan leikkokukat - Valkoinen Harmaja\nLuonto on minusta nyt parhaimmillaan. Kaikki on heleän vihreää ja kukat ovat puhkeamaisillaan kukkaan. On ollut jännä seurata miten syksyllä maahan kaivamani kukkasipulit ovat nousseet. Tulppaanit lopettelevat kukintaansa meidän pihalla ja päätinkin napsaista muutaman kukkasen maljakkoon ennen kuin tuuli irroittaa viimeisetkin terälehdet. Miten nykyään tuleekin niin kovasti ja niin usein?\nTumman lilat, lähes mustat tulppaanit ovat näyttävä näky ja sopivat hienosti yhteen valkoisen, modernin julkisivun kanssa. Jos olisin jättänyt nämä tulppaanit ulos vielä pidemmäksi aikaa, ei niistä olisi ollut iloa enää moneksi päiväksi. Sisällä ne saivat jatkoaikaa ja suojaa tuulelta.\nTämä nurkkaus taitaa olla ainoa siisti kolkka meidän kodissa tällä hetkellä. Some-videoissani olenkin jo kertonut, että olemme aloittaneet pintaremontin pojan huoneessa. Meillä vallitsee siis pienoinen remonttikaaos, kun pojan huoneen huonekalut ja tavarat on sijoitettu väliaikaisesti sinne tänne. Onneksi on muutama nurkkaus, jossa lepuuttaa silmiään ja sulkea kaaoksen ympäriltään.\nTranslation: Tulips from my own garden.\nAvainsanat: Asetelmat Kasvit Kukat Olohuone Sisustus


Morgan Stanley: Internet lyö läpi Euroopassa - Lifestyle - MTV.fi\nMorgan Stanley: Internet lyö läpi Euroopassa\nLifestyle > Digi Julkaistu 12.07.1999 14:35\nEuroopassa on tulollaan samanlainen Internet-nousukausi, jollainen on muuttanut Yhdysvaltojen taloutta viisi viime vuotta, kerrotaan amerikkalaisen pankkiiriliikkeen Morgan Stanleyn julkistamassa raportissa.\nYritys ennustaa Internetin käyttäjien määrän kolminkertaistuvan Euroopassa seuraavan neljän vuoden aikana yli sataan miljoonaan, mikä saisi aikaan kiihkeätä taloudellista toimintaa ja avaisi dramaattisia sijoitusmahdollisuuksia.\nMorgan Stanleyn mukaan eurooppalainen Internet-kenttä nyt samassa tilanteessa kuin Yhdysvallat oli kolme vuotta sitten, eli valmis räjähdysmäiseen kasvuun. Internetin penetraatioaste on matala, mutta se on kuitenkin ylittänyt 10 prosenttia, jolloin amerikkalaisten sijoittajien kiinnostus heräsi.\nNoin 34 miljoonaa aikuista eurooppalaista käyttää Internetiä, mikä on noin 12 prosenttia aikuisväestöstä ja 8,9 prosenttia kotitalouksista. Yhä useampia houkuttelevat Morgan Stanleyn mukaan laskevat käyttökulut ja käytön nopeutuminen.\nPankkiiriliike arvelee yritysten alkavan investoida Internetiin saavuttaakseen kuluttajat sitä kautta. Euroopassa syntyy myös yhä enemmän puhtaita Internet-yrityksiä, jotka saattavat seurata menestyneiden amerikkalaisyritysten jalanjäljillä.\nSonera osti hollantilaisen internet-palvelutarjoajan Brittikatsojat: Tähtien sota vuosituhannen elokuva